Перш-наперш, варта ўсвядоміць, што адбылося. Беларуская праваслаўная царква, пазіцыя якой вельмі хутка стала вядомай грамадскасці дзякуючы яе прэс-сакратару айцу Сяргею Лепіну, НЕ ІНІЦЫЯВАЛА адмены і, тым больш, забароны спектакля “Саламея”. Яна паставілася да яго цалкам нейтральна — як тое, пэўна, і мае быць. Адное што, прагучала заўвага адносна даты прэм’еры. Яна — мяркуючы па ўсім, чыста выпадкова — амаль супала са святам Адсячэння галавы Яна Хрысціцеля. І гэтую заўвагу (зробленую, адзначым, зусім не ўльтыматыўным тонам), напэўна, можна прызнаць правамернай.